AIŠKINAMASIS RAŠTAS

 Dėl būsto, esančio Molėtų r. sav., Čiulėnų sen., Toliejų k., Malkesto g. 1-2, pardavimo

 **1. Parengto tarybos sprendimo projekto tikslai ir uždaviniai**

Nuomininkės Lidijos Skirmantienės 2 asmenų šeima nuo 2004 m. kovo 9 d. nuomojo 39,20 kv. m ploto Savivaldybės socialinį būstą, esantį Molėtų r. sav., Čiulėnų sen., Toliejų k., Malkesto g. 1-2 (toliau – būstas). Šeimos pajamoms viršijus socialinio būsto nuomininkams nustatytus pajamų dydžius, 2019 m. spalio 2 d. būstas išnuomotas rinkos kaina ir sudaryta Savivaldybės būsto nuomos sutartis Nr. T4-394. 2019 m. spalio 16 d. nuomininkė Lidija Skirmantienė raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą įvertino 3000 Eur. Išlaidas už turto vertinimą (157,30 Eur) nuomininkas turės sumokėti.

Būstas yra 1989 m. statybos mūriniame pastate. Dėl nuomininkų investicijų į nuomojamą būstą Lidija Skirmantienė nesikreipė. Savivaldybės administracija siūlo parduoti būstą už 3157,30 Eur, iš jų 157,30 už turto vertinimą. Svarstant būsto pardavimo klausimą sausio mėnesio tarybos posėdyje buvo nuspręsta atidėti šio klausimo kitam posėdžiui ir išsiaiškinti, ar asmuo pastoviai gyvena šiame būste. Turto skyrius paprašė paslaugų teikėjus pateikti informaciją kaip atsiskaitoma už jų teikiamas paslaugas. UAB „Molėtų vanduo“ 2020 m. vasario 13 d. rašte Nr.IS-25 „Dėl informacijos teikimo“, kad nuo 2017 m. rugsėjo 1 d. šalto vandens suvartoti 3 kubai. Kas mėnesį priskaičiuojamą pardavimo kainą nuomininkė sumoka kas tris - keturis mėnesius. Skola 2020 m. sausio 31 d. yra 5,47 Eur. Iš. elektros energiją teikiančios įmonės “Ignitis“ 2020 m. kovo 3 d. pateiktos priskaitymų ir mokėjimų už suvartotą elektros energiją ataskaitos nuo 2004 m. balandžio 5 d. iki 2020 m. kovo 3 d., elektros energijos suvartotos 83 kwh,, įsiskolinimas 2,72 Eur. Molėtų rajono savivaldybės administracijos Čiulėnų seniūnijos 2020 m. vasario 14 d. rašte Nr. SČ-30 „Dėl Lidijos Skirmantienės“ pateikiama informacija, kad Skirmantienė dirba Vilniuje, kaimynų teigimu, į būstą grįžta savaitgaliais.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkei Lidijai Skirmantienei už 3157,30 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybės administracija, pardavusi šį būstą, turės galimybę nupirkti socialinį būstą ir išnuomoti jį laukiantiems asmenims pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

 **6.Vykdytojai, įvykdymo terminai**

Molėtų rajono savivaldybės administracija.